OPREZNO U PROMETU

 1.priča

Matija je za 8. rođendan dobio novi bicikl. Odlučio ga je pokazati svom prijatelju Marinu. Izjurio je iz dvorišta na ulicu, a da nije pogledao ni lijevo ni desno. Biciklom je jurio kroz naselje vozeći se lijevo – desno sve dok nije došao do Marinove kuće. Parkirao je ponosno bicikl u njegovo dvorište. Marin je bio zadivljen njegovim novim biciklom, ali i neugodno iznenađen Matijinim ponašanjem u prometu.

*U čemu je Matija pogriješio? Što bi mu savjetovao/la?*

2. priča

Ivan je dobio novu loptu. Odlučio je pokazati je svojim prijateljima iz ulice. Ubrzo su se svi okupili i stali na ulici igrati nogomet. Lopta se kotrljala od noge do noge sve dok nije naišao automobil. Završila je pod njegovim kotačima. Ivan je bio jako žalostan, ali i uplašen. Što će mu reći roditelji?

*U čemu je pogriješio Ivan? Što bi mu savjetovao/la?*

3. priča

Ana svakoga dana na putu od kuće do škole mora prijeći preko željezničke pruge. Toga dana žurila se iz škole jer se dogovorila s prijateljicama iz ulice da će se igrati u njenom dvorištu. Prijateljice su je čekale, a svjetlosni i zvučni signal na željezničkoj pruzi upozoravali su da stiže vlak. Ana je pomislila: *Nema vlaka na vidiku. Pretrčat ću preko pruge jer ako to ne napravim prijateljice će otići kući i ništa od igre.*

No baš tada naišla je Anina mama, pozvala je i Ana je odustala od svog plana.

 *U čemu je Ana pogriješila? Što bi joj savjetovao/savjetovala ?*